ทำสิ่งๆหนึ่งอยู่แล้วทำต่อไปไม่ได้ อยู่ดีๆ ก็รู้สึกวูบวาบๆ แน่นหน้าอก มือสั่นและเย็น แขนขาอ่อนแรง หัวใจเต้นเร็วมาก ใบหน้ากับศรีษะด้านหลังชาๆ ปวดจี๊ดที่ท้องค่อนไปทางซ้าย กลืนน้ำลายลำบาก รู้สึกเหมือนมีเสมหะในคอ เป็นประมาณ 10 นาทีได้ค่ะ เมื่อรู้สึกดีขึ้นจะเสียวๆในท้องเหนือสะดือค่ะ แต่ก็ยังวูบๆวาบๆ อยู่บ้างนะคะ ซึ่งเท่าที่สังเกตตัวเองอาการนี้ 2-3 เดือนจะเป็นทีนึงค่ะ ไม่ทราบว่าอาการแบบนี้เป็นอะไรคะ
สวัสดีค่ะ อาการมือสั่น ใจเต้นเร็ว อาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยแต่จากที่ฟังเบื้องต้น อาการยังไม่ชัดเจน ถ้าสัมพันธ์กับเหตุการณ์หรือความรู้สึก อาจเป็นสาเหตุจากจิตใจได้เหมือนกันแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีนหยุดสูบบุหรี่หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมทุกชนิด